Griffinovci

***Griffinovci*** (angl. *Family Guy*) je americký animovaný sitkom, ktorý vytvoril Seth MacFarlane. Seriál mal premiéru 31. januára 1999 na FOX-e.

Seriál sa sústreďuje okolo rodiny Griffinovcov, ktorú tvoria manželia Peter a Lois, ich tri deti, Meg, Chris a Stewie, a ich hovoriaci pes Brian. Seriál sa odohráva vo vymyslenom meste Quahog v štáte Rhode Island a je prezentovaný formou skečov, ktoré sa často vysmievajú americkej kultúre.

Po odvysielaní tretej série v roku 2001, Fox seriál zrušil. Ale hromadný predaj DVD a vysoká sledovanosť repríz presvedčili Fox, aby seriál pokračoval.

## Postavy
*Peter Griffin* (orig. hlas Seth MacFarlane) je „priemerný“ americký otec. Peter je detinský, obézny, úprimný, mentálne retardovaný (túto skutočnosť zistí v epizóde „Petarded“), opilec a nosí okuliare. Pracoval v továrni na hračky Happy-Go-Lucky a v Quahogskom pivovare. Jeden z najznámejších gagov sú extrémne dlhé a nečakané bitky medzi Peterom a Kuraťom Erniem, ktorý je Peterov úhlavný nepriateľ.

*Lois Griffin* (orig. hlas Alex Borstein) je Peterova manželka a žena v domácnosti, pracovala však aj ako reportérka vo Fox News Channel a istý čas aj ako starostka Quahogu, pracuje však predovšetkým ako učiteľka hry na klavír. Napriek Peterovým výmyslom ho miluje tak ako aj ich deti, Meg, Chrisa a Stewieho.

Meg Griffin (orig. hlas Mila Kunis) je najstaršia dcéra Petera a Lois. Je plachá, nie moc atraktívna a často sa pokúša zapadnúť do kolektívu obľúbených detí ale je stále odmietaná. Meg mala niekoľko priateľov, jedným z nich bol Brian (pes rodiny Griffinovcov).

*Chris Griffin* (orig. hlas Seth Green) je starší syn Petera a Lois. Chris je tučný a nezodpovedný 16-ročný galgan. V opakujúcom sa gagu býva zlá opica v jeho skrini. Snaží sa zapadnúť medzi jeho rovesníkov, čo sa mu však nedarí, kvôli jeho nespôsobilému správaniu v spoločnosti.

*Stewie Griffin* (orig. hlas Seth MacFarlane) je najmladší člen rodiny, ale často sa snaží správať ako dospelý s jeho Britským prízvukom vyššej triedy. Stewie je dieťa-génius a často sa pokúša zabiť svoju matku Lois a ovládnuť svet. Taktiež postavil stroj času, v ktorom z času na čas cestuje s Brianom.

*Brian Griffin* (orig. hlas Seth MacFarlane) je hovoriaci pes a Peterov najlepší priateľ. Brian je intelektuál a často kritizuje Peterove hlúpe nápady. Brian je alkoholik, fajčiar, ateista, liberál a nezamestnaný spisovateľ.

*Joe Swanson* (orig. hlas Patrick Warburton) je jeden z Peterových priateľov a policajt na invalidnom vozíku. Joe má manželku Bonnie a syna Kevina, ktorá bola prvých 116 epizód bola tehotná s jej dcérou. Joe je cholerik a dokáže sa jednoducho nahnevať.

*Glenn Quagmire* (orig. hlas Seth Mcfarlane) je jeden z Peterových priateľov a je Peterov úchylný sused. Quagmire je starý mládenec a komerčný pilot, často opakuje svoju hlášku "giggity giggity". Quagmire nemá rád Briana Griffina, psa Petera a je hypersexuál. Mal dve manželky a dcéru.

*Cleveland Brown* (orig. hlas Arif Zahir) je jeden z Peterových priateľov a je to afroamerický poštár. Cleveland je často kľudný a opatrný v situáciach kde jeho priatelia robia nebezpečné veci, no je iritabilný k rasistickým prejavom. Je vydatý s Donnou a rozviedol sa s jehou minulou manželkou, Lorettou.

## Série a časti

## „Road to“ epizódy
„Road to“ je séria epizód, v ktorej (najčastejšie) Stewie a Brian cestujú na neznáme a často nadprirodzené miesta. Zatiaľ bolo odvysielaných 7 „Road to“ epizód:
* „Road to Rhode Island“ (2x13)
* „Road to Europe“ (3x20)
* „Road to Rupert“ (5x09)
* „Road to Germany“ (7x03)
* „Road to the Multiverse“ (8x01)
* „Road to the North Pole“ (9x07)
* „Road to Vegas“ (11x21)
* „Road to India“ (14x20)

## Spin-off
Spin-off Griffinovcov, *The Cleveland Show*, mal premiéru 27. septembra 2009 na Fox-e. O projekte sa však začalo diskutovať už v roku 2007. Hlavnou postavou The Cleveland Show je Cleveland Brown, ktorý hral v Griffinovcoch Peterovho priateľa.

## Externé odkazy
* http://frekvencia.sk/Family%20Guy/index.html  - Griffinovci WEB
* https://www.imdb.com/title/tt0182576/

Kategória:Kreslené seriály USA
Kategória:Televízne seriály z roku 2005
Kategória:Televízne seriály FOX